《章江校士六月十七夜月有作因示诸属 其一》
明代·王慎中

日入群动息，予亦遂休兹。稍喜喧浊屏，徙步临前墀。

仰见明月出，忽与心赏期。湛旷神俱王，虚明意自宜。

况逢时雨霁，宿润含华滋。品物各怀荣，因得静中窥。

始寤玄寂理，宁为躁竞知。亦有盈樽酒，屡进不一持。

非为莫与同，真赏岂因之。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。